Vuosi sitten majoituimme ensimmäistä kertaa tässä ihanassa loftissa ja tänä vuonna oli itsestään selvää että halusimme samaan asuntoon uudelleen. Loft on täydellinen napakymppi Rioon matkustavalle! Se on upeasti sisustettu, siellä on hyvät keittiöfasiliteetit (teimme tänä vuonna todella paljon ruokia itse), kylpyhuoneessa on hienosti tilaa kahdelle, oma pyykinpesukone helpottaa matkantekoa ja pakkaamista kummasti, mielettömät maisemat puiden ja kattojen yli merelle ja favelaan, hienosti toimiva ilmastointi, koko asunnossa toimiva integroitu äänentoistojärjestelmä jne. Mitä muuta toivoisit majoitukselta?! Hinta on edullinen ja monta kertaa Riossa käyneenä tiedämme, ettei majoituksen taso yleensä ole kovin korkea, joten tulemme palaamaan tähän asuntoon vuosi toisensa jälkeen. Lisäksi Ivanin kanssa on todella helppo asioida, hän vastaa viesteihin nopeasti ja on super-ystävällinen. Paikallinen henkilökunta on avuliasta ja mukavaa.
Sijainti favelan vieressä saattaa yllättää matkailijan, ehkä pelottaakin aluksi, mutta emme ole missään vaiheessa kokeneet minkäänlaista uhkaa tai turvattomuuden tunnetta.
Suosittelemme lämpimästä Ivania ja hänen loft-asuntoaan.